Valeriy Chkalov. Valeriy Pavlovich Chkalov (; 2-fevral, 1904 — 15-dekabr, 1938) rus sinovchi-uchuvchisi, Sovet Ittifoqi Qahramoni (1936) boʻlgan. Aerobatika kashshoflaridan biri boʻlgan Chkalov Tupolev ANT-25 uchogʻida 1937-yil iyunida Moskvadan Vashingtonga shimoliy qutb orqali betoʻxtov uchib, xalqaro shuhratga erishgan. 8 811 kilometrlik bu parvoz 63 soat davom etgan. Chkalov 1938-yil 15-dekabrida Polikarpov I-180 apparatini sinash paytida halokatga uchrab, vafot etgan. Uning sharafiga qishlogʻi nomi Chkalovsk, deb oʻzgartirilgan. Orenburg shahri 1398—1957-yillar orasida Chkalov, deb nomlangan. Moskva, Sankt-Peterburg, Nijniy Novgorod va Yekaterinburg metropolitenlarida "Chkalovskaya" bekatlari bor, Toshkent metropoliteni bekatlaridan biri ham 2012-yilgacha "Chkalov", deb nomlanar edi.